
PLEC DE PRESCRIPCIONS TÈCNIQUES PARTICULARS (PPTP), QUE HA DE REGIR LA LICITACIÓ MITJANÇANT PROCEDIMENT OBERT, D’UNA BANDA PER A LA CONTRACTACIÓ DEL SERVEI DE GESTIÓ I MONITORATGE DE LES ACTIVITATS PEDAGÒGIQUES A REALITZAR EN LES INSTAL·LACIONS DE REUS SERVEIS MUNICIPALS, SA (DIVISIÓ AIGÜES DE REUS) I DELS TALLERS QUE TENEN LLOC EN ELS CENTRES D’ENSENYAMENT I D’ALTRA BANDA, PER A LA CONTRACTACIÓ DEL SERVEI DE GESTIÓ I DINAMITZACIÓ DE L’ÚS EN L’AULA-TALLER I EL PUNT D’ACOLLIDA DEL PASSEIG DE LA BOCA DE LA MINA, AIXÍ COM LES ACTIVITATS A REALITZAR, EN UN FUTUR, EN L’ESPAI DE LA BASSA NOVA (AT23197)

L’objectiu d’aquest document es redactar les especificacions tècniques pel servei de gestió de les activitats pedagògiques a desenvolupar per Reus Serveis Municipals, SA (Divisió Aigües de Reus), en endavant Aigües de Reus, relacionades amb l’aigua. Entre aquests és troben la visita al centre d’interpretació “Espai Aigua”, la gestió dels tallers que tenen lloc en els centres d’ensenyament, i en l’aula-taller, així com aquells que es duen a terme en l’aula taller de l’espai municipal de la Boca de la Mina que tenen l’aigua com a fil conductor.
La finalitat de la prestació és poder dur a terme el conjunt d’activitats pedagògics al voltant de la gestió i la cultura de l’aigua que impulsa Aigües de Reus tant a alumnes de centres d’ensenyament de la ciutat, del Baix Camp i fins i tot d’altres comarques, com de la ciutadania en general, amb els recursos i personal especialitzat suficients, i definir l’abast d’aquesta prestació així com la responsabilitat de les parts.
La prestació a contractar consta de 2 lots:
· Lot 1: D’una banda, la gestió i monitoratge de les visites a les instal·lacions de l’empresa municipal, que permet conèixer el funcionament de l’Estació de Tractament d’Aigua Potable (ETAP) i de l’Estació Depuradora d’Aigües Residuals (EDAR). Així com la visita al centre d’interpretació “Espai Aigua”, i tot un seguit de propostes per als estudiants que tenen lloc als respectius centres d’ensenyament.
· Lot 2: D’una altra banda, la gestió i dinamització de l’ús dels espais d’Aula-Taller municipal i Punt d’Acollida construïts al passeig de la Boca de la Mina, que girin entorn l’aigua i tinguin l’aigua com a element essencial de la vida en un sentit ampli. I també, la proposta de gestió i dinamització de les activitats a realitzar en l’espai de la Bassa Nova, un cop finalitzades les obres d’adequació.

[bookmark: _Toc149645470]Visites a les instal·lacions d’Aigües de Reus (lot 1)
Tot i que la majoria de participants són estudiants de primària, secundària i batxillerat, també sol·liciten la visita de les instal·lacions diversos centres universitaris, centres cívics i Centres d’Assistència Primària (CAP) de la ciutat. Totes les activitats proposades des d’Aigües de Reus tenen una vessant més general i una altra de més local. Així, es divulga el valor de l’aigua i es consciencia els alumnes de la importància d’utilitzar aquest recurs escàs, però alhora se’ls explica com es gestiona l’aigua a la ciutat i quines són les seves infraestructures més importants.
El programa pedagògic d’Aigües de Reus consta, d’una banda, de les visites a les instal·lacions de l’empresa municipal, que permet conèixer el funcionament de l’Estació de Tractament d’Aigua Potable (ETAP), així com experimentar en el laboratori d'aprenentatge, per complementar l'experiència de la visita, i conèixer el funcionament de l’Estació Depuradora d’Aigües Residuals (EDAR). Les visites a les instal·lacions també compten amb l’Espai Aigua, que convida a reflexionar sobre els usos de l’aigua, conèixer la complexitat de les infraestructures que garanteixen la seva disponibilitat, els detalls de la seva gestió i, curiositats i gestes que s’han produït al llarg de la història per tal de respondre a aquestes qüestions.
D’una altra, també hi ha tot un seguit de propostes per als estudiants que tenen lloc als respectius centres d’ensenyament, com són els tallers als centres educatius. Respecte als tallers que es desenvolupen a les aules, actualment n’hi ha tres. Hi ha, d’una banda, “Els carrers de l’aigua”, un taller itinerant adreçat a nens i nenes d’Infantil i Primària, que els porta a descobrir el sistema de transport i gestió de l’aigua de la ciutat, amb l’objectiu que reflexionin, mentre juguen, sobre la importància de la cura de l’aigua. D’una altra, s’ofereix als centres una sessió de conta-contes que du per títol “La revolució de les aixetes”, i que vol ser un toc d’atenció i de conscienciació sobre la necessitat de l’estalvi d’aigua. I en tercer lloc, es proposa als centres educatius una activitat que permet conèixer quin és el cicle urbà de l’aigua, “El cicle integral de l’aigua”, un taller itinerant on l’eix principal és la construcció d’un gran circuit que representi el cicle integral de l’aigua. El concepte general que es treballa amb l’activitat proposada és el cicle integral de l’aigua, posant especial èmfasi en el cicle urbà de l’aigua.

El programa pedagògic d’Aigües de Reus consta, d’altra banda, de les activitats que es fan al Passeig de la Boca de la Mina, “Un passeig viu”, que també son diverses i que sempre tenen ben present la importància de l’aigua en la vida comunitària, la cultura i la salut.
Per tal de gestionar aquests espais, coordinar les activitats vinculades al passeig de la Boca de la Mina programades pels diferents departaments municipals,  promoure l’ús de les guies didàctiques per part de la comunitat educativa, i educar la ciutadania per a la seva conservació, es considera necessari contractar els serveis d’una empresa que pugui assumir la gestió d’aquest conjunt d’activitats i l’ús dels espais, i a més a més, elabori una proposta de gestió contemplant la participació de la ciutadania.
L’objecte del contracte és gestionar i dinamitzar l’ús dels espais d’Aula-Taller municipal i Punt d’Acollida del passeig de la Boca de la Mina, així com la futura instal·lació de l’espai de la Bassa Nova, i generar activitats didàctiques per contribuir al coneixement, la conservació i el gaudi d’aquest entorn natural per part de la població.

Per a la gestió i monitoratge de les activitats pedagògiques a desenvolupar en les instal·lacions d’Aigües de Reus,  com són, la visita a l’Estació de Tractament d’Aigua Potable (ETAP), a l’Estació Depuradora d’Aigües Residuals (EDAR) i a l’Espai Aigua, els tallers que es proposen als centres d’ensenyament, “Els carrers de l’aigua” i  “El cicle integral de l’aigua”, i la sessió de conta-contes que du per títol “La revolució de les aixetes” (o d’altres que es puguin programar), implica:
· El servei de monitoratge de les visites a les instal·lacions d’Aigües de Reus. La realització de les sessions de conta-contes. I el servei d’emmagatzematge, transport i assessorament didàctic del material educatiu dels tallers que s’ofereixen als centres educatius. Inclou el transport i muntatge al centre educatiu, una breu sessió formativa amb els educadors usuaris per explicar-los la utilització i possibilitats didàctiques del material, i la posterior recollida a la data acordada.
· L’elaboració d’un dossier de les activitats que s’ofereixen: visites a les instal·lacions d’Aigües de Reus, tallers a les escoles i sessió de conta-contes.
· El calendari amb la programació de les activitats s’anirà actualitzant en funció de les demandes formalitzades amb el procediment que s’acordi, i serà accessible a tots els departaments implicats. Mensualment l’empresa adjudicatària elaborarà un informe de les activitats realitzades, aquest s’enviarà per correu electrònic a la persona de contacte d’Aigües de Reus durant els deu primers dies del mes següent. Al finalitzar l’any, durant el mes de gener de l’any següent, l’empresa contractada elaborarà un informe de les activitats realitzades durant tot l’any.
· La elaboració, inicialment al cap de tres mesos de l’adjudicació del contracte, i també abans de l’inici de cada curs escolar, d’un informe amb la proposta de noves activitats a realitzar durant el següent curs,  així com  la proposta de la millora o modificació de les activitats que s’han dut a terme durant el darrer curs escolar. Igualment s’haurà de mantenir al dia i actualitzat el catàleg i fitxes de totes les activitats que s’ofereixen.
· La promoció entre la comunitat educativa, associacions i entitats de la ciutat de les guies didàctiques de les visites a les instal·lacions i tallers proposats per Aigües de Reus, d’acord amb les indicacions del departament d’Educació de l’Ajuntament. També caldrà mantenir actualitzades les Fitxes d’Activitats i Recursos Educatius (ARE) que gestiona l’Ajuntament.
· Gestió de les subvencions del transport escolar per al desplaçament de l’alumnat a les instal·lacions d’Aigües de Reus que s’hagin de visitar.
· La elaboració i manteniment d’un inventari del material necessari per a la realització de les activitats pedagògiques.
· El registre i la comunicació de les incidències detectades durant el transcurs de les activitats. Així com la proposta de millores relacionades amb el desenvolupament d’aquestes.

Per a la gestió i dinamització de l’ús dels espais d’Aula-Taller municipal i Punt d’Acollida construïts a l’entorn del Jardí Agrari del Passeig de la Boca de la Mina, així com la futura instal·lació de l’espai de la Bassa Nova, i generar activitats didàctiques, amb l’aigua com a fil conductor, per contribuir al coneixement, la conservació i el gaudi d’aquest entorn natural per part de la població, aquesta gestió implica:
· El servei de monitoratge de les activitats a realitzar a l’entorn del Passeig de la Boca de la Mina i en l’espai de la Bassa Nova.
· L’elaboració d’un dossier de les activitats que s’ofereixen en el passeig de la Boca de la Mina i en l’espai de la Bassa Nova.
· La coordinació de l’ús d’aquests espais per part dels diferents departaments municipals que programin activitats educatives, formatives, culturals i de promoció de la salut, específicament dissenyades per aquest entorn. 
· El calendari amb la programació de les activitats s’anirà actualitzant en funció de les demandes formalitzades amb el procediment que s’acordi, i serà accessible a tots els departaments implicats. Mensualment l’empresa adjudicatària elaborarà un informe de les activitats realitzades, aquest s’enviarà per correu electrònic a la persona de contacte d’Aigües de Reus durant els deu primers dies del mes següent. Al finalitzar l’any, durant el mes de gener de l’any següent, l’empresa contractada elaborarà un informe de les activitats realitzades durant tot l’any.
· La elaboració, inicialment al cap de tres mesos de l’adjudicació del contracte, i també abans de l’inici de cada curs escolar, d’un informe amb la proposta de noves activitats a realitzar durant el següent curs,  així com  la proposta de la millora o modificació de les activitats que s’han dut a terme durant el darrer curs escolar. Igualment s’haurà de mantenir al dia i actualitzat el catàleg i fitxes de totes les activitats que s’ofereixen.
· La promoció entre la comunitat educativa, associacions i entitats de la ciutat de les guies didàctiques del passeig de la Boca de la Mina, d’acord amb les indicacions del departament d’Educació de l’Ajuntament. També caldrà mantenir actualitzades les Fitxes d’Activitats i Recursos Educatius (ARE) que gestiona l’Ajuntament.
· La elaboració i manteniment d’un inventari del material necessari per a la realització de les activitats pedagògiques.
· El registre i la comunicació de les incidències detectades durant el transcurs de les activitats. Així com la proposta de millores relacionades amb el desenvolupament d’aquestes.
· La gestió dels avisos d’alarma de les instal·lacions de l’aula taller del passeig de la Boca de la Mina i de l’espai de la Bassa Nova que es puguin rebre durant les 24h del dia.

Les empreses adjudicatàries hauran de ser entitats autoritzades per a la realització d’activitats educatives reglades, i hauran de complir amb tota la normativa vigent relacionada amb el desenvolupament de les activitats, i també amb els requisits que s’estableixin en legislacions futures que modifiqui o derogui la vigent.

· Annex 1 (lot 1): Fitxes d’activitats i recursos educatius (Fitxes ARE) de les visites a les instal·lacions d’Aigües de Reus, tallers d’aprenentatge i sessió de conta-contes per als centres d’ensenyament.
· Annex 2 (lot 1): Guia taller “Els carrers de l'aigua”.
· Annex 3 (lot 1): Guia taller “El cicle integral de l'aigua”.
· Annex 4 (lot 1): Conte “La revolució de les aixetes”.
· Annex 5 (lot 2): Fitxes d’activitats i recursos educatius (Fitxes ARE) de les activitats que s’estan realitzant actualment a l’Aula-Taller i Punt d’Acollida de l’entorn del Jardí Agrari del passeig de la Boca de la Mina.

Plec de prescripcions tècniques particulars del servei de gestió de les visites a les instal·lacions d’Aigües de Reus així com de la gestió de l’aula divulgativa de la Boca de la Mina 

